GiliGold/VAD_KnessetCorpus huggingface dataset:
סגן מזכיר הכנסת דוד לב: להזכירכם, מדובר על ארבעה חברי הוועדה מתוך שבעה, שהם מחוץ לכנסת.
סאלח טריף: אני מבקש מהחברים לחשוב על הצעתה של חברת הכנסת נעמי חזן.
שלמה שהם: ברצוני לומר משהו לגבי יושב ראש הוועדה הציבורית - - -
סאלח טריף: תעשה זאת מיד אחרי שחברי הכנסת יסיימו את התייחסותם לעניין שאנחנו דנים עליו.
ראובן ריבלין: אפשר להוסיף להצעה את המילים: אם חברי הוועדה לא ייקבעו תוך פרק זמן כזה וכזה - הנושא ייקבע על ידי ור"ה.
ראובן ריבלין: היו"ר סאלח טריף: רשות הדיבור לחבר הכנסת משה גפני.
משה גפני: דנו באריכות על העניין הזה, אגב, אני לא מבין מדוע לא הכניסו את ההסתייגויות שלי, - -
סאלח טריף: יכניסו אותן; אל תדאג.
ארבל אסטרחן: להזכירך, חבר הכנסת גפני, שלא מדובר על ההסתייגויות של כל הצעת החוק אלא רק של סעיף 20 שבו אנחנו דנים עכשיו.
משה גפני: בקשר לקונספציה שקשורה לשאלה מי יהיה יושב ראש הוועדה הציבורית, אני מבקש לומר שאם כי אני מכבד מאד את גישתו של נשיא בית המשפט העליון, אני סבור שהוא, כנראה, לא ירד לסוף דעתה של ועדת הכנסת ושל עבודת הכנסת.
משה גפני: צריך להסתכל על כל הקונספציה של עבודת הכנסת כעל עניין פוליטי כיוון שבעיקרו הוא עניין פוליטי.
משה גפני: דווקה בתקופה האחרונה עשינו מהפכות בעיקר בכל מה שנוגע לשכר חברי הכנסת, הוצאנו את הנושא הזה מהכנסת והעברנו את ההחלטה לגוף מקצועי חיצוני אבל עבודת הכנסת היא עבודה פוליטית ואם אנחנו מקבלים את הגישה שיושב ראש ועדת הכנסת לא יכול לכהן כיושב ראש ועדה שצריכה להחליט לגבי היועץ המשפטי של הכנסת כי אז מכאן ואילך אנחנו יכולים לעשות הרבה דברים נוספים; למשל, ואני אתן לכם דוגמה מה יהיה השלב הבא אם כי אני מדבר על דבר אבסורדי עד מאד שעקרונית יכול להיות נכון.
משה גפני: לדוגמה, יושב ראש הכנסת הוא אדם שצריך להיות אובייקטיבי מאד.
משה גפני: הוא צריך לנהל את עבודת הכנסת, הוא צריך לפעול על פי התקנון אז מדוע שהוא לא יהיה משפטן או שופט בית המשפט העליון בדימוס?
משה גפני: חבר הכנסת ריבלין צודק בדבריו; אם חבר הוועדה היה נשיא בית המשפט העליון, היינו נאלצים לתת לו את תפקיד יושב ראש הוועדה הציבורית משום כבודו.
משה גפני: לכן אני סבור שבעניין הזה הוועדה אכן קיבלה החלטה נכונה.
סאלח טריף: רשות הדיבור למר שלמה שהם.
שלמה שהם: אני מבקש לקרוא באזניכם את הקטע מתוך ההודעה בדבר קביעת הדרכים והתנאים במינויו של היועץ המשפטי לממשלה, שהיא הוועדה שממנה לקחנו, למעשה, פחות או יותר את המבנה של ההצעה - - -
נעמי חזן: העניין מעוגן בחקיקה?
שלמה שהם: מכל מקום שם המבנה מדבר על כך ששופט בדימוס הוא, אכן, יושב ראש הוועדה.
שלמה שהם: ברצוני לומר שני דברים; א' – לגופו של עניין אני סבור שאין הבדל, מדוע?
שלמה שהם: משום שמי הוא יושב ראש הוועדה או לא יושב ראש הוועדה - - -
ראובן ריבלין: על זה אנחנו כבר מסכימים.
שלמה שהם: ב' – אני לא סבור שבכל ועדה שיש בה נציגי הרשויות השונות, כולל הוועדה למינוי שופטים, לדוגמה, חייב להיות שופט בית המשפט העליון כיושר ראש הוועדה - - -
ראובן ריבלין: להבדיל אלף אלפי הבדלות שכן שופטי בית המשפט הם שופטים שנקבעים על ידי שלוש הרשויות פלוס לשכת עורכי הדין בעוד שכאן אנחנו מדברים על ידה הארוכה של הכנסת שלה אנחנו מבקשים לתת עצמאות.
ראובן ריבלין: אם, לדוגמה, היינו אומרים שהיועץ המשפטי של הכנסת ייקבע על ידי ועדת הכנסת, - איש לא היה מרים קול ומצפצף.
ראובן ריבלין: אבל הוועדה למינוי שופטים היא משהו אחר לגמרי.
שלמה שהם: בכל אחת מהרשויות יושבים אנשי שלושת הרשויות.
שלמה שהם: כשם שיש פונקציה שנקראת: היועץ המשפטי לממשלה או הוועדה לבחירת שופטים וגם כפי שיהיה לגבי העניין שאנחנו מדברים עליו,- עד היום היה נהוג שבכל מקום שבו מכהן שופט של בית המשפט העליון, בין אם הוא מכהן עדיין כשופט או בין אם הוא בדימוס, - לא קרה שהוא לא קיבל את תפקיד היושב ראש.
שלמה שהם: הוועדה לבחירת שופטים, לדוגמה, היא אחד החריגים הבודדים.
ראובן ריבלין: נשיא בית המשפט העליון שם יושב ליד היושב ראש.
סאלח טריף: לא מן הסתם.
משה גפני: אפשר לדבר על כך שגם בוועדה הציבורית שאנחנו מדברים עליה – הוא יישב ליד היושב ראש.
שלמה שהם: אם אנחנו מדברים על העיקרון שאנחנו רוצים לשמור על עצמאות הכנסת, ואם אנחנו מדברים על כך שפעם ראשונה שופט בית משפט העליון לא יהיה יושב ראש הוועדה, אז אם אתם אומרים שחשוב לכם להפגין את עצמאות הכנסת כלפי חוץ, זה לא משהו שהוא מהותי – מכל מקום אני משאיר זאת לשיקולכם - - -
שאול יהלום: לא מדובר רק על שופטים אלא גם על דיינים.
ראובן ריבלין: לדעתי השאלה הזאת איננה כל כך דרמטית, מכל מקום בהחלטתנו לא תהיה חלילה פגיעה במעמדו של בית המשפט העליון.
סאלח טריף: בפגישה שקיימנו אמרתי לנשיא בית המשפט העליון שיש רצון מצד חברי הכנסת שהכנסת תשמור על מעמדה כריבון והוא אמר שאין לו כל בעיה עם זה.
ראובן ריבלין: אני בטוח שיש מקרים רבים שבהם שופטי בית המשפט העליון משמשים כחברי ועדה והם לא מכהנים כיושבי ראש אותה ועדה.
סאלח טריף: רשות הדיבור למשנה ליועץ המשפטי לממשלה מר יהושע שופמן.
יהושע שופמן: אני מסכים שהעניין איננו מהותי והוא לא משנה את יחסי הכוחות בתוך הוועדה אבל אני חושב שיותר משזה עניין של יוקרה של בית המשפט, מדובר גם על יוקרתו של בעל התפקיד.
יהושע שופמן: חבר הכנסת ריבלין אמר בצדק שאת היועץ המשפטי לממשלה, הממשלה בוחרת אבל לפי התיקון שנעשה, הממשלה אכן בוחרת אותו, היא לא מוותרת על הזכות הזאת והיא עושה זאת אחרי מיון או הצעה של ועדה ציבורית מקצועית בראשות שופט.
יהושע שופמן: ההצעה המקורית היתה שגם לגבי העניין שאנחנו מדברים עליו – יקימו ועדה דומה לוועדה שבוחרת את היועץ המשפטי לממשלה, בין השאר כדי להצביע על העצמאות ועל היוקרה של בעל התפקיד.
יהושע שופמן: גם בלשון העם מדברים על אדם שנבחר על ידי הכנסת ולא מציעים לשנות זאת.
יהושע שופמן: בעל התפקיד נבחר על ידי הכנסת אחרי מיון של ועדה בראשות שופט וזה מצביע במידה מסויימת על המקצועיות של בעל התפקיד.
יהושע שופמן: על אף שבאמת העניין הזה איננו דרמתי, יש משהו שמוסיף לתפקיד וזה, בדיוק, מה שהוועדה רוצה להשיג על ידי כך שתהיה הקבלה לתהליכי הבחירה של היועץ המשפטי לממשלה בהיות הוועדה בראשות שופט.
יהושע שופמן: לגבי נציג האקדמיה – העניין הזה הוצא מילה במילה מההצעה של ועדת שמגר וכיוון שאותה הצעה כבר עברה בממשלה אני מניח שכשם שאותו פורום יבחר את הנציג בוועדה למינוי היועץ המשפטי לממשלה, לא יהיה קושי לבחור גם את הנציג למינוי של הוועדה לבחירת היועץ המשפטי של הכנסת.
סאלח טריף: רבותיי, לסיכום החלק הזה של הישיבה אני מבקש לציין כי הושמעו דברים לכאן ולכאן - -
ראובן ריבלין: רצוי למנות לראשות הוועדה החיצונית שופט של בית המשפט העליון בדימוס.
שלמה שהם: זה לא מהותי.
שלמה שהם: זה רק עניין של כבוד.
רחבעם זאבי: זה לא רק עניין של כבוד.
רחבעם זאבי: כשם שיש כבוד של בית המשפט העליון, יש גם הכבוד של הכנסת.
ראובן ריבלין: למרות כל מה שאמרתי, אם יושב ראש הקואליציה מבקש לקבל את העמדה של נשיא בית המשפט העליון – אני מצטרף אליו.
סאלח טריף: אם כך נצביע.
סאלח טריף: על ההצעה האומרת שיושב ראש הוועדה החיצונית יהיה שופט בית המשפט העליון.
רחבעם זאבי: אני מתנגד להצעה.
סאלח טריף: אני מעמיד את הצעתי להצבעה.
רחבעם זאבי: אני מבקש לרשום הסתייגות.
ראובן ריבלין: רוב המצביעים נמנעו?
סאלח טריף: לא; הרוב היה בעד ההצעה.
קריאה: מה בקשר לנציב שירות המדינה?
סאלח טריף: האם יש נושא שלא כיסינו אותו בהצעת החוק?
שלמה שהם: יש בעיה שקשורה ביכולת של היועץ המשפטי להופיע בפני בתי המשפט, עניין שהוסף בהסכמה על פי סדרי הדין המקובלים, בהצעתו של יהושע שופמן, כך שבחוק יש סתירה כיוון שלפי סדרי הדין המקובלים לא מאפשרים ליועץ המשפטי של הכנסת להופיע בפני בתי המשפט, למרות שהוא כן יכול להופיע בכל מקום אחר.
שלמה שהם: כאמור, אני מתנגד לדעתו של מר שופמן בעניין הזה וסבור שצריך להאמר:
שלמה שהם: על פי סדרי דין שייקבעו לכך - - -
ראובן ריבלין: למה על פי סדרי הדין המקובלים?
שלמה שהם: מר שופמן התכוון לומר שלא תהיה ליועץ המשפטי של הכנסת יכולת חופשית להופיע כמו זאת שיש ליועץ המשפטי לממשלה.
שלמה שהם: לי נראה שמר שופמן היה רוצה שמעמדו יהיה מוגבל יותר - - -
סאלח טריף: הוא יצטרך לבקש מבית המשפט להופיע; זה לא יהיה אוטומטי.
סאלח טריף: כפי שכבר ציינתי קודם, לנשיא בית המשפט העליון אין שום בעיה עם העניין הזה.
יהושע שופמן: גם לי אין בעיה.
יהושע שופמן: צריך להבחין בין סעיף הייצוג של הכנסת שבו נקבע חד משמעית שמי שמייצג את הכנסת הוא היועץ המשפטי של הכנסת, לגבי הדבר הזה אין בעיה וגם אין כל מחלוקת.
סאלח טריף: גם לגבי נושאים שלכנסת יש עניין בהם.
אליעזר זנדברג: הכוונה של מר שופמן היא לכך שבסכסוך דיירים בעניין ועד הבית, לדוגמה, היועץ המשפטי של הכנסת לא יופיע.
יהושע שופמן: הצדדים הנוגעים לעניין יוכלו להביע עמדה.
אליעזר זנדברג: אני סבור שנכון יהיה לקבוע את העיקרון ולקבוע גם שתהיינה תקנות באישור ועדת הכנסת ואז נוכל לפקח על הפרופורציות של הדברים ולבדוק שהם נעשים כשורה.
שלמה שהם: אני מבקש לקרוא באזניכם את הסעיף הרלוונטי - - -
ראובן ריבלין: ליועץ המשפטי לממשלה יש תפקיד ומעמד כפול; כיועץ המשפטי לממשלה כמי שהוא הקובע הראשי של מדינת ישראל וכמי שיש לו סמכויות עצמאיות ושיקול דעת מוחלט בכל מיני עניינים שמאפשרים לו להתערב בכל הליך משפטי.
ראובן ריבלין: זה דבר מיוחד ויחיד ליועץ המשפטי לממשלה.
ראובן ריבלין: אם נגיד שליועץ המשפטי של הכנסת תהיינה גם אותן סמכויות כמו אלה שניתנו ליועץ המשפטי לממשלה – ניכנס לתחומים שלא נדע איך לצאת מהם.
ראובן ריבלין: לכן אני אומר שלא צריך להחפז בעניין הזה.
סאלח טריף: מה דעתך על הצעתו של חבר הכנסת אליעזר זנדברג?
ראובן ריבלין: היועץ המשפטי של הכנסת יוכל להתערב בהליכים כפי שייקבע.
ראובן ריבלין: מה פירוש המילים האלה?
ראובן ריבלין: אני מוכן להסביר כבר עכשיו; כל דבר שנוגע לעבודת החקיקה של הכנסת או לעבודתה השוטפת של הכנסת.
ראובן ריבלין: לגבי הדברים האלה יהיה ליועץ המשפטי של הכנסת מעמד.
שלמה שהם: זה כבר כתוב.
רחבעם זאבי: העניין הזה קיים כבר כיום.
יהושע שופמן: היועץ המשפטי של הממשלה גם מייצג את הציבור בחוזים אחידים והשאלה היחידה שעומדת בפנינו היא האם היועץ המשפטי של הכנסת יודיע שהוא מתייצב בהליך מסויים - - -
ראובן ריבלין: הנוגע לכנסת.
יהושע שופמן: השאלה היא האם בית המשפט יוכל להגיד שזה סכסוך בין בתים וזה לא - - -
שלמה שהם: זה לא כתוב.
שלמה שהם: כתוב: הנוגע לכנסת.
שלמה שהם: כל הליך שנוגע לכנסת.
שלמה שהם: מדובר רק על הליכים כאלה.
ראובן ריבלין: הניסוח: בכל מה שקשור ליועץ המשפטי של הכנסת – גורף למדיי, ועל כך מר שופמן מתריע.
ראובן ריבלין: אני סבור שצריך לצמצם את העניין ולהרחיב את סמכויות היועץ המשפטי של הכנסת בכל מה שקשור לעבודת הכנסת אבל שייקבע בצורה מפורשת שבית המשפט הוא זה שיקבע.
ראובן ריבלין: שיקול הדעת שאינו קיים לגבי היועץ המשפטי לממשלה, יהיה קיים כאן.
שלמה שהם: הדברים שחבר הכנסת ריבלין אומר נכונים והניסוח של ההצעה אכן מתחשב בהם.
ראובן ריבלין: אני מבקש שמר שופמן, יחד עם היועץ המשפטי של הכנסת, יכינו לנו נוסח מתאים שיענה על רוח הדברים כפי שדיברנו עליהם.
סאלח טריף: אם לא תסכימו ביניכם , - נגיש שתי וריאציות למליאה.
שלמה שהם: מוסכם על: סדרי דין שייקבעו.
סאלח טריף: באישור ועדת הכנסת.
סאלח טריף: אני מעמיד את אישור העברת הצעת חוק היועץ המשפטי לכנסת, לקריאה שנייה ולקריאה שלישית, להצבעה.
סאלח טריף: העברת הצעת החוק לקריאה שנייה ולקריאה שלישית אושרה.
סאלח טריף: הצעת חוק שכר חברי הכנסת (פרסום החלטות) – הכנה לקריאה שנייה ולקריאה שלישית
סאלח טריף: דנו כבר בהצעת החוק הזאת בשבוע שעבר ועכשיו אני מעמיד להצבעה את ההצעה להעביר אותה לקריאה שנייה ולקריאה שלישית.
סאלח טריף: החוק הזה מורה על שקיפות של כל ההחלטות שלנו.
סאלח טריף: להזכירכם, אנחנו מבקשים לפרסם ברשומות כל החלטה שתתקבל בנושא שכר של חברי הכנסת, כגון: הוצאות לינה, כלכלה וכיוצא באלה.
סאלח טריף: ההצעה להעביר את הצעת החוק לקריאה שנייה ולקריאה שלישית התקבלה.
אופיר פינס-פז: אני נמנעתי.
סאלח טריף: נעבור לנושא הבא בסדר יומנו – רוויזיה בדבר קביעת ועדת העבודה, הרווחה והבריאות לדיון בהצעות חוק שעות עבודה ומנוחה.
סאלח טריף: רוויזיה בדבר קביעת ועדת העבודה, הרווחה והבריאות
סאלח טריף: להזכירכם, חבר הכנסת אליעזר זנדברג ביקש לקיים רוויזיה באשר להחלטה שהתקבלה ואני מעמיד את בקשת הרוויזיה להצבעה.
סאלח טריף: בקשת הרוויזיה התקבלה.
סאלח טריף: נעבור לנושא הבא בסדר יומנו – קביעת ועדות לדיון בהצעות חוק ובהצעות לסדר היום.
סאלח טריף: בקשה לרוויזיה: הצעת חוק שעות עבודה ומנוחה (תיקון – עבודה בימי מנוחה בחנות של אגודה שיתופית), התש"ס-1999, של חבר הכנסת מאיר פרוש.
סאלח טריף: נשמעו הצעות להעביר את הצעת החוק לדיון בוועדת הכלכלה ונשמעו הצעות להעביר אותה לוועדת העבודה, הרווחה והבריאות.
משה גפני: אדוני היושב ראש, אני מבקש לומר מילים ספורות - - -
סאלח טריף: להזכירך, אנחנו דנים עכשיו ברוויזיה.
משה גפני: יצאתי מהחדר רק לדקה - - -
סאלח טריף: אני מעמיד את בקשת הרוויזיה להצבעה.
סאלח טריף: ההצעה תועבר לוועדת הכלכלה.
משה גפני: אדוני היושב ראש, אני מבקש לומר משפט - - -
סאלח טריף: בקשה אחרת לרוויזיה היא הצעת חוק שעות עבודה ומנוחה (תיקון – שעות המנוחה השבועית), התש"ס-2000, של חבר הכנסת יואל יולי אדלשטיין וקבוצת חברי כנסת.
משה גפני: אני מבקש רוויזיה.
קריאות: זאת רוויזיה.
משה גפני: אדוני היושב ראש, אני מבקש לציין שהצעת החוק שלי ושל חבר הכנסת פרוש הן שתי הצעות חוק דומות מילה במילה.
משה גפני: אין בהן אפילו שינוי בפסיקים.
משה גפני: הכל כתוב מילה במילה.
משה גפני: התקיימו על החוק שלי דיונים אין ספור, עם רוויזיות ועם דיונים נוספים לכאן ולכאן והיועץ המשפטי של הכנסת אמר וגם יושב ראש הישיבה הזאת אמר שמקומה של הצעת החוק שלי היא בוועדת העבודה והרווחה.
משה גפני: את הצעת החוק של חבר הכנסת מאיר פרוש תעבירו לוועדת הכלכלה, את הצעת החוק שלי תעבירו לוועדת העבודה והרווחה, ואני מבקש לשאול מדוע אתם עושים את הנזק הזה?
משה גפני: אני מבין שמבחינה פוליטית יש מתנגדים לחוק אבל אני מבקש לשאול מה הם ירוויחו מכך?
אופיר פינס-פז: חוק מול חוק.
סאלח טריף: רוויזיה על הצעת חוק שעות עבודה ומנוחה (תיקון – קיצור שבוע עבודה), התש"ס-2000, של חבר הכנסת בנימין אלון.
סאלח טריף: הצעת החוק תועבר לוועדת הכלכלה.
סאלח טריף: שלוש הצעות חוק שעות עבודה ומנוחה תעבורנה לדיון בוועדת הכלכלה.
משה גפני: האם אני יכול לבקש רוויזיה עבור החוק של חבר הכנסת פרוש?
סאלח טריף: אינך יכול.
סאלח טריף: זאת היתה הצבעה על רוויזיה.
סאלח טריף: אנחנו עוברים לסעיף הבא בסדר היום – מינוי סגן ליושב ראש הכנסת לסיעת האיחוד הלאומי – ישראל ביתנו.
סאלח טריף: מינוי סגן ליושב ראש הכנסת לסיעת האיחוד הלאומי – ישראל ביתנו
סאלח טריף: נדון עתה בבקשתו של חבר הכנסת זאבי בעניין מינוי סגן ליושב ראש הכנסת, לסיעת האיחוד הלאומי – ישראל ביתנו.
אופיר פינס-פז: אני היפניתי ליושב ראש סיעת יהדות התורה, חבר הכנסת מאיר פרוש, מכתב עם העתק ליושב ראש ועדת הכנסת, שבו תיארתי את השתלשלות העניינים בוועדת הכנסת ואמרתי שבהסכם הקואליציוני עם סיעת ישראל אחת ויהדות התורה, נתנו להם מקום נוסף בנשיאות הכנסת.
אופיר פינס-פז: הם צריכים להחזיר את המקום של שמואל הלפרט ואנחנו ניתן אותו לאיחוד הלאומי כדי לגרום לשלום בית.
אופיר פינס-פז: חבר הכנסת פרוש אמר לי שעוד אין תשובה ואני אינני יודע אם דנו על כך בסיעה - - -
סאלח טריף: אולי נוכל להזמין למחר את חבר הכנסת פרוש, לישיבה?
רחבעם זאבי: ההשעיה מצד סיעת יהדות התורה היא לא במקרה.
רחבעם זאבי: אנחנו יודעים שסחבת עוזרת לפתור את הבעיה, - הפריץ ימות, היהודי ימות, סיעת האיחוד הלאומי תמות, מישהו ימות.
רחבעם זאבי: אנחנו גילינו איפוק והבלגה בכל מה שקשור לעניין הזה, זאת עוד הוכחה לכך שהמדיניות של איפוק והבלגה היא מדיניות שגויה.
רחבעם זאבי: חיכיתי שבוע אחרי שבוע אחרי שבוע והיום ועדת הכנסת צריכה לכבד את ההחלטה שלה.
רחבעם זאבי: איך הם יסתדרו, אחר כך, עם הסיעה ההיא – זאת בעיה שלהם.
רחבעם זאבי: קודם כל תעשו צדק לסיעה בת שבעה חברים שהיא מקופחת, ואיננה מיוצגת בנשיאות.
רחבעם זאבי: שנה וחצי אנחנו מגלים איפוק.
רחבעם זאבי: יש גבול.
רחבעם זאבי: היום העניין הזה חייב להחתך.
סאלח טריף: חבר הכנסת פינס-פז, אני מבקש אותך להזמין לכאן, לישיבה שתתקיים מחר, את ראש סיעת יהדות התורה, חבר הכנסת פרוש וכבר בתחילת הישיבה נדון בנושא הזה.
אופיר פינס-פז: העניין הזה יועלה כסעיף ראשון על סדר היום.
סאלח טריף: אנחנו חוזרים לסעיף – קביעת ועדות לדיון בהצעות חוק של חברי הכנסת.
סאלח טריף: הצעת חוק שירות לאומי (תנאי שירות למתנדב בשירות לאומי)(תיקון – תנאי שירות למתנדב בשנת שירות), התש"ס-1999, של חברת הכנסת ענת מאור וקבוצת חברי כנסת.
סאלח טריף: רשות הדיבור לחברת הכנסת ענת מאור.
ענת מאור: הצעת חוק קודמת, שהוצעה על ידי חבר הכנסת רחבעם זאבי, נדונה בוועדת הכספים והיא הסדירה רק את נושא התחבורה.
רחבעם זאבי: הנושא הזה יועלה מחר על סדר היום.
סאלח טריף: הצעת חוק התכנון והבנייה (תיקון – שימוש במקרקעין חקלאיים), התש"ס-2000, של חבר הכנסת יאיר פרץ וקבוצת חברי כנסת.
סאלח טריף: נשמעו הצעות להעביר את הצעת החוק לדיון בוועדת הפנים ואיכות הסביבה או בוועדת הכלכלה.
סאלח טריף: אני מעמיד להצבעה את ההצעה להעביר את הצעת החוק לדיון בוועדת הפנים ואיכות הסביבה.
סאלח טריף: היו"ר סאלח טריף: כל ההצעות שהן באותו נושא תועברנה לוועדת הפנים ואיכות הסביבה.
סאלח טריף: הנושא הראשון על סדר-היום הוא ערעורים על החלטת יו"ר הכנסת והסגנים שלא לאשר דחיפות הצעות לסדר-היום.
סאלח טריף: הערעור הראשון הוא של חבר-הכנסת מוחמד כנעאן בנושא "תפיסת שבעה חשודים בריגול לטובת החיזבאללה מהכפר אבו סנאן".
סאלח טריף: חבר-הכנסת כנעאן איננו נוכח, ולכן ערעורו נדחה.
סאלח טריף: ערעור אחר הוא של בר-הכנסת מאיר פרוש, בנושא "חילול השבת על-ידי ראש הממשלה ושר המשפטים".
סאלח טריף: חבר-הכנסת פרוש איננו נוכח, ולכן גם ערעורו נדחה.
סאלח טריף: הוספת חבר לסיעות "האיחוד הלאומי – ישראל ביתנו" לוועדת הפנים ואיכות הסביבה ולוועדה לתקציב הביטחון
סאלח טריף: מה אומרת ההחלטה בעניין הוספת חבר לוועדת הפנים?
בנימין אלון: ההחלטה אומרת: "הוועדה מקצה מקום לסיעת 'האיחוד הלאומי – ישראל ביתנו' בוועדת הפנים".
סאלח טריף: במקום מי?
בנימין אלון: לא נאמר במקום מי.
בנימין אלון: דבר דומה יש גם עם ועדת תקציב הביטחון.
סאלח טריף: בעניין הוועדה לתקציב הביטחון צריך לבקש מוועדת החוץ והביטחון או מוועדת הכספים.
סאלח טריף: יושב-ראש הסיעה יכול להחליט את מי הוא מחליף.
בנימין אלון: אבל אז מדובר בהגדלת מספר החברים גם בוועדה הזאת, אלא אם כן מישהו פורש.
סאלח טריף: זאת ועדת משנה.
סאלח טריף: אנחנו נחליט להוסיף עוד חבר.
ראובן ריבלין: אם יושב-ראש סיעה, כבא כוח הסיעה, חושב שהוא צריך להחליף חבר בוועדה מסוימת בגלל שהחבר לא מקיים את החלטות הסיעה, מה הוא צריך לעשות?
סאלח טריף: הוא צריך להודיע לי ואני מודיע על כך במליאה.
בנימין אלון: אם החבר נמצא בוועדה ומתעקש, אז צריך את זה.
סאלח טריף: בעניין ועדת הפנים אני אטפל.
סאלח טריף: פניית חה"כ רחבעם זאבי בדבר מינוי לסגן יו"ר הכנסת מטעם סיעות "האיחוד הלאומי – ישראל ביתנו"
סאלח טריף: אנחנו עוברים לדיון בנושא מינוי סגן ליו"ר הכנסת מטעם סיעות "האיחוד הלאומי – ישראל ביתנו".
בנימין אלון: אדוני היושב-ראש, אמרת לפרוטוקול: "אני מוכן לבלוע את העניין של סגן יושב-ראש נוסף, ממילא הנשיאות הזאת הפכה להיות למן גוף גדול, אבל אני לא מוכן לקבל את ההצעה להפוך את הוועדה לעובדים זרים לוועדה סטטוטורית".
בנימין אלון: ברוח דבריך התקבלה פה החלטה, שלא מקבלים את ההצעה של אופיר פינס בעניין הוועדה לעובדים זרים, אבל כן מקבלים עוד סגן.
בנימין אלון: היועץ המשפטי אמר שזה בסמכות הוועדה.
סאלח טריף: אנחנו בבעיה, מכיוון שאם הבחירות יוקדמו הרי שבעוד כחודשיים הכנסת תתפזר.
סאלח טריף: השאלה היא מדוע שלא נעשה עם הסיעה הזאת צדק בחודשיים שנותרו.
סאלח טריף: אני לא מעוניין להילחם את מלחמתה של יהדות התורה בעניין זה.
ראובן ריבלין: אני מוכן שהוועדה תמליץ לפני יושב-ראש הכנסת, שהואיל ואנחנו נמצאים בשלהי הכנסת, אנחנו ממליצים שחבר הכנסת רחבעם זאבי ימונה לסגן יו"ר הכנסת.
רחבעם זאבי: אני לא מסכים להנמקה.
רחבעם זאבי: המינוי צריך להיות היות שעשו עוול לסיעת האיחוד הלאומי.
סאלח טריף: אין סיכוי שמישהו מיהדות התורה יתפטר לצורך העניין.
אופיר פינס-פז: אני מבקש שתהיה החלטה, שוועדת הכנסת קוראת לשמואל הלפרט להתפטר מתפקידו, ואני רוצה שזה יוקרא במליאה.
בנימין אלון: אל תנקוב בשם, אלא תאמר חבר ביהדות התורה.
סאלח טריף: היום אקרא את ההחלטה הזאת, ואם עד מחר חבר הכנסת הלפרט לא יתפטר אנחנו נביא את זה פעם נוספת לוועדה.
רחבעם זאבי: אמרתי אתמול, שמדיניות ההבלגה הוכיחה את עצמה כשגויה גם במישור הלאומי וגם שלנו פה בוועדה.
רחבעם זאבי: שנה וחצי אתם מושכים אותנו.
רחבעם זאבי: מדובר בשתי החלטות נפרדות, שאין קשר ביניהן.
שאול יהלום: גם אם חבר הכנסת הלפרט לא יתפטר, הם יקבלו.
סאלח טריף: אני מבקש להחליט, שוועדת הכנסת קוראת לחבר הכנסת הלפרט להתפטר.
רחבעם זאבי: כדאי לדבר אתו לפני שקוראים לו להתפטר, ולהגיד לו שאם לא כן יודיעו על כך במליאה.
סאלח טריף: אני אודיע לחבר הכנסת הלפרט על ההחלטה, והיה והוא לא מעוניין לשמוע נודיע על כך במליאה.
סאלח טריף: מי בעד לאשר את ההחלטה הזאת, ירים את ידו.
סאלח טריף: מי בעד לאשר סגן נוסף ליו"ר הכנסת, מסיעת "האיחוד הלאומי – ישראל ביתנו"?
סאלח טריף: שתי ההחלטות התקבלו.
רחבעם זאבי: הוועדה צריכה להחליט שמית מיהו הסגן.
סאלח טריף: תאמרו לי מי הסגן הנוסף שבחרתם בו בסיעה, ואני אביא את זה למליאה להצבעה.
בנימין אלון: הסיעה החליטה על חבר הכנסת זאבי.
סאלח טריף: ביקשתי לקבל דיווח על פעילות המרכז למחקר ומידע ועל פעילות הספרייה בכנסת.
סאלח טריף: הקמנו את המרכז למחקר ומידע ביוזמתו של יו"ר הכנסת, כדי לתת כלים חשובים מאוד לפעילותו של חבר הכנסת.
סאלח טריף: אנחנו מבקשים לקבל מכם סקירה ממצה, כדי לראות מה נעשה ומה מתכוונים לעשות בעתיד.
סאלח טריף: דוקטור ורשבסקי, מנהל צוות ההקמה, בבקשה.
יעקב ורשבסקי: בתחילת השנה התבקשתי על-ידי יו"ר הכנסת לטפל בהקמה של המרכז למחקר ומידע, יחד עם יוסי אביבי, שנמצא פה, שהוא איש ארגון בתעשייה וניהול שעובד בכנסת כבר הרבה שנים.
יעקב ורשבסקי: הרעיון הוא לא חדש, הוא כבר עלה לפני כעשר שנים כלשכת שירות פנימית לחברי הכנסת, על-מנת לתת שירותי מחקר ומדינה, בעיקר על העבר אבל אולי אפשר ללמוד מהם גם לגבי העתיד.
יעקב ורשבסקי: למעשה מתחילת ינואר החלטנו לפעול בשיטה שלפיה נקים קודם כל צוות גרעיני מצומצם, והוא יגדיר את היעדים, את שיטות העבודה ואת הנהלים, ודרך זה נתקדם תוך כדי הפעולה.
רחבעם זאבי: מרכז המידע ההיסטורי שהיה בספרייה בוטל?
יעקב ורשבסקי: מבחינה ארגונית בספרייה לא נעשו שינויים.
יעקב ורשבסקי: יש בספרייה יחידה קטנה לריכוז מידע.
יעקב ורשבסקי: החלוקה בינינו מבחינת התפיסה היא, שלמעשה הספרייה עוסקת בנושא של רפרנס, של הפניה למקורות קיימים, לחומר קיים, שליפת מגירה.
יעקב ורשבסקי: אנחנו עוסקים בעיבוד ובניתוח ובמחקרים.
רחבעם זאבי: מדוע שני גופים?
יעקב ורשבסקי: אנחנו בשנת ההקמה.
רחבעם זאבי: לפני שמקימים, מתכננים מה מקימים.
רחבעם זאבי: יש לנו גוף מחקר אחד, שקיים כמה שנים.
רחבעם זאבי: מקימים גוף מחקר שני ובצורה מלאכותית אתם קובעים תחומים ביניהם.
רחבעם זאבי: מדוע שלא יהיה גוף אחד?
יעקב ורשבסקי: בהרבה פרלמנטים בעולם יש שני הגופים, שעובדים תחת מטרייה אחת.
רחבעם זאבי: זה נימוק דחוק מאוד, שזה ישנו אצל אחרים.
רחבעם זאבי: אצל האמריקנים יש 30 עוזרים פרלמנטריים לכל חבר פרלמנט, אז מה?
רחבעם זאבי: למה אנחנו צריכים להקים שני גופי מחקר מקבילים, עם חלוקה טכנית או שרירותית?
יעקב ורשבסקי: מבחינת הייעוד, התפקידים והעבודה, הגופים הם לא מקבילים.
יעקב ורשבסקי: אין חפיפה, יש יחסי השלמה.
רחבעם זאבי: מבחינתי כחבר-כנסת הם מקבילים.
רחבעם זאבי: אני כצרכן לא יודע אם זה חומר קיים או חומר שצריך לחקור אותו, ולכן אני לא יודע אל מי לפנות.
רחבעם זאבי: אתה אומר שאם זה חומר קיים אפנה לגוף הישן ואם זה חומר שצריכים לחקור אותו אפנה לחדש.
רחבעם זאבי: יכול להיות שיש חומרים לשניהם, ואני שואל מדוע בכנסת, כשאנחנו רוצים לשמש דוגמה של חיסכון ושל יעילות למדינה כולה, אנחנו בבית של זכוכית, אנחנו בונים שני גופים שצריכים להיות מאוחדים.
שאול יהלום: תן לנו דוגמה שקיימת בהקבלה.
שאול יהלום: נניח שאנחנו מתקרבים ליום הזיכרון ליצחק רבין, ומעניין אותי מה זה מורשת רבין.
שאול יהלום: אומר חבר הכנסת זאבי, כשאני פונה אליך אני לא יודע מה זה, ובנוסף יש מחלקה אחרת שאומרת לי מה נכתב על זה.
שאול יהלום: אבל זה הכל עניין אחד, וחבר הכנסת רוצה את כל החומר מאדם אחד.
רחבעם זאבי: כשאני כחבר-כנסת מזמין נושא מסוים, הרי אינני יודע אם יש על זה חומר כתוב, של אחרים, או שצריכים לחקור אותו מחדש.
רחבעם זאבי: אתם בחקירה של חומר חדש ממילא משתמשים גם בחומרים שנעשו כבר בעבר.
רחבעם זאבי: כלומר תהיה פה כפילות.
רחבעם זאבי: אני עלול לקבל את אותו חומר גם מגוף א' וגם מגוף ב', ואני שואל למה, איפה היעילות, איפה עקרונות הניהול והארגון שאנחנו אמונים עליהן.
יעקב ורשבסקי: יש כאן למעשה שתי שאלות.
יעקב ורשבסקי: אחת היא שאלת אופי הפנייה.
יעקב ורשבסקי: אני מסכים שחבר-כנסת לא צריך לדעת מראש, ייתכן שהשאלה היא משפטית והיא צריכה להגיע בסופו של דבר ללשכה המשפטית ולאו דווקא לספרייה או למרכז המחקר והמידע.
יעקב ורשבסקי: עכשיו אנחנו עושים חלון פנייה אחד, כלומר הניתוב אחר-כך מבחינת העבודה יילך לספרייה בנושאים שהספרייה עוסקת בהם, ולמרכז מחקר ומידע בנושאים שהמרכז עוסק בהם.
יעקב ורשבסקי: עכשיו יש שאלה שנייה, אם יש כפילות או לא.
ראובן ריבלין: בחלון האחד מי יעמוד?
יעקב ורשבסקי: מקבלים את הפנייה, והניתוב הולך כבר למי שצריך לטפל בזה.
שאול יהלום: אתם אנשי מקצוע, ואתם מטפלים ב-120 אנשים שרובם הם לא אנשי מקצוע, וזאת הבעיה שלנו.
שאול יהלום: הרי אם היינו אנשי מחקר בתחום מסוים, היינו הולכים לספרייה באוניברסיטה ולא היינו צריכים אתכם בכלל.
שאול יהלום: אבל אתם מדברים על אנשים שהם הדיוטות, זאת אומרת אנשים שצריכים להיות בקיאים במאה נושאים, כאשר במקרה הטוב המקצוע שלנו הוא אחד או שניים.
שאול יהלום: לכן אנחנו לא יודעים לנתב את העניין.
שאול יהלום: הרעיון הוא שאתם, אנשי המקצוע, לוקחים אותנו בצורה הכי פרימיטיבית שיכולה להיות, ואתם אומרים לנו לאן לפנות.
יעקב ורשבסקי: אני אתן דוגמאות קונקרטיות שיסבירו את התהליך, וזה יהיה יותר פשוט.
יעקב ורשבסקי: נניח שוועדת הכספים דנה בדוח בן-בסט, וחבר ועדה או הוועדה כגוף רוצים הסבר על מס עיזבון: האם מה שניתן על-ידי האוצר תואם מבחינת המוסדות; האם לארצות-הברית בוטל החוק או לא; מה ההשלכות, האם זה מיסוי כפול על כסף שכבר שולם עליו מס או לא.
יעקב ורשבסקי: כאן די טריוויאלי שגם היום בפועל ועדת הכספים יודעת לפנות למרכז מחקר ומידע, היא לא פונה מראש לספרייה.
יעקב ורשבסקי: אבל נניח שהיא היתה פונה לספרייה, אז זה היה עובר אלינו.
יעקב ורשבסקי: כלומר, חבר-הכנסת או הוועדה לא היו צריכים לרוץ מגוף לגוף.
שאול יהלום: מה יש על דוח בן-בסט בספרייה?
יעקב ורשבסקי: לדעתי על דוח בן-בסט אין חומר מעובד, יש חומר גולמי שצריך לרכז אותו, לעבד אותו, לנתח אותו.
שאול יהלום: זאת אומרת שיש חומר בספרייה, אבל אני יכול להיתקע אם הוא לא מרוכז על-ידי איש אחד שיודע שזה גולמי.
שאול יהלום: אבל אם אני רוצה לדעת מה כתוב בדוח בן-בסט, זה יישאר בספרייה.
ראובן ריבלין: זכיתי בקיץ הזה להיות אורח של הסנט ובית הנבחרים האמריקני, יחד עם מזכיר הכנסת.
ראובן ריבלין: ביקרנו במכון מחקר בקפיטול.
ראובן ריבלין: במכון המחקר, שבו עובדים 800 איש, אחד מהנבחרים של הציבור מגיש בקשה למרכז, שבה הוא מבקש חוות דעת שלמה על עניין, למשל השפעתה של הקמת מדינה פלסטינית על מדינת ירדן.
ראובן ריבלין: זה עבר, זה הווה, זה עתיד, זה עניינים פוליטיים ולא פוליטיים.
ראובן ריבלין: הוא מקבל את חוות הדעת באופן דיסקרטי לגמרי, והוא יכול אפילו לעלות ולקרוא את הדברים כאילו זה הנאום שלו, ואיש לא יאמר שמכון המחקר הוא שכתב את הנאום.
ראובן ריבלין: זאת אומרת, פונים למרכז על-מנת לקבל דבר שלם.
ראובן ריבלין: יכולים גם לבקש דבר שלם שהוא קטע.
ראובן ריבלין: אני לא מבין מה הפיצול הזה.
ראובן ריבלין: לכן שאלתי מי נמצא בחלון.
ראובן ריבלין: אגב, שם זה בנוי לפי מחלקות: מחלקת מזרח-תיכון, מחלקת אפריקה, מחלקת אמריקה הלטינית וכיוצא בזה.
שאול יהלום: אנחנו רוצים צינור אחד.
יעקב ורשבסקי: זה מקובל.